
ВЪПРОС № 73)

Въпрос по процедура BG161PO003-2.1.12 „Покриване на международно признати стандарти и въвеждане на системи за управление в предприятията"

Уважаема комисия, ние сме фирма която изпълнява проект по BG161PO003-2.1.06 „Технологична модернизация в малки и средни предприятия", по която схема в режим „de minimis" (минимална помощ)  се предоставяше само безвъзмездната финансова помощ по Елемент „Услуги". Въпросът ни е дали цялата сума на спечеления проект по Технологична модернизация е в режим де минимис или както беше посочено в насоките само помощта по елемент услуги и дали  можем  да кандидатстваме с нов проект по схема „Покриване на международно признати стандарти и въвеждане на системи за управление в предприятията" за сумата до 200 000 евро помощ за всяко едно предприятие.
Предварително благодаря за отговора!
Evelina Pavlova
04.8.2011 г.
ОТГОВОР № 73)
По отношение на процедура BG161PO003-2.1.06 „Технологична модернизация в малки и средни предприятия” следва да имате предвид, че отпусканата безвъзмездна финансова помощ по Елемент „Инвестиции” е обявена в режим „групово освобождаване” съгласно Глава I, чл. 12 и Глава II, чл. 13 от Регламент на Комисията (ЕО) № 800/2008 относно деклариране на някои категории помощи за съвместими с общия пазар в приложение на членове 87 и 88 от Договора за създаване на ЕО (Общ регламент за групово освобождаване), а безвъзмездната финансова помощ, отпускана по Елемент „Услуги” е обявена в режим „de minimis” (минимална помощ) съгласно Регламент на Комисията (ЕО) № 1998/2006. 

Предвид изложеното, само стойността на безвъзмездната финансова помощ, предоставяна по Елемент „Услуги” по горепосочената процедура е минимална помощ. 

Във връзка с кандидатстването Ви по процедура BG161PO003-2.1.12 „Покриване на международно признати стандарти и въвеждане на системи за управление в предприятията” и за да може коректно да определите на каква стойност да бъде Вашето проектно предложение, така че да не надвишите максимално допустимия размер на безвъзмездната финансова помощ от 391 166 лв., предоставен на всяко едно предприятие за период от 3 последователни финансови години във връзка с процедури, обявени в режим „de minimis”, следва да проверите каква е общата стойност на безвъзмездната финансова помощ по Елемент „Услуги”, посочена в чл. 3.4. от Договора за безвъзмездна финансова помощ, сключен с Договарящия орган по процедура BG161PO003-2.1.06 „Технологична модернизация в малки и средни предприятия”. 
Управляващият орган на ОП „Развитие на конкурентоспособността на българската икономика” 2007 – 2013 поддържа на интернет страницата си (www.opcompetitiveness.bg, в секция „Държавни помощи”) информация относно минималната помощ, предоставена на бенефициентите по оперативната програма в периода 2009 – 2011 г.   
Допълнително, по отношение на получените от Вас минимални помощи, може да направите и електронна справка в публичния „Регистър на минималните помощи”, поддържан от Министерство на финансите на следния електронен адрес: http://minimis.minfin.bg/,, където е необходимо да въведете само единния идентификационен номер (БУЛСТАТ) на представляваното от Вас предприятие и ще получите информация относно получените минимални помощи за период от 3 години. 
